**041**

**Сенім**

Ченг Шен

*«Патша оларға былай деп жауап береді: Сендерге шындығын айтамын: Менің мына бауырларымның тіпті ең маңызсыз болып көрінген біреуіне жасаған жақсылықтарың — шын мәнінде Маған жасаған жақсылықтарың!».* ***(Матай 25:40)***

Әлемнің нағыз ұлы киелі адамдары – бұл, ешкімге белгісіз, ештеңемен марапатталмаған, әдетте оларды ешкім байқамайтын адамдар әскері, олар жай ғана өз өмірлерін өткізеді береді. Осы адамдардың бірі, 1900 жылы боксшы көтерілісінің нәтижесінде азапталған бір Қытайлық бауырымыз.

Егер Манчжурияда тұратын бір Пресвитериандық елші Розалинд Гоффор бұл адам туралы жазбаса, біз ол туралы ештеңе білмес едік. Ченг Шен сауаты төмен, құбыл мінезді адам еді. 1886 жылы ол Исаны қабылдамаған жағдайда, оның өлімін ешкім де байқамайтын еді. Бұл оқиға былай басталады. Ченг көзі соқыр адам болды. Ол 36 жаста еді. Ченг бәрін жек көретін, маскүнем, өзінен басқа ешнәрсені ойламайтын, жиіркенішті мінезді адам болды.

Лақап аты Соқыр-Ченг, Манчжуриядағы үйінен он тоғыз шақырым жерде тұратын, басқа елдің дәрігерлері оны соқырлықтан емдей алатынын естігенде, ол ұзақ сапарға аттанды. Жолда бұл дәрменсіз соқыр адамды ұрып-соғып, тонап кетті. Бірақ әйтеуір ақыры ол ауруханаға жетеді. Алайда, ауруханада бос орын жоқ екенін естіп, үйіне қайтуға мәжбүр болады.

Ченгтің барар жері жоқ еді, сондықтан ол кіре-берістегі баспалдаққа отырып, ұйықтап қалады. Сол жерде жұмыс істейтін түнгі күзетші өмірде көп нәрсені көрді: кедейлік пен қайғы-қасірет, қайыршылар мен шынымен мұқтаж адамдарды, бірақ бұл адамды көргенде оның жүрегі қатты ауырды. Әрине, Құдай оның жүрегіне әсер етті - туылған жанашырлық сезімімен ол аурухананы басқарған доктор Кристиге барып, соқыр-Ченгті өзінің төсегінде ұйықтауына рұқсат беруді өтінді.

Сөйтіп, Ченг сол ауруханада 1 ай өткізді. Оның көру қабілеті енді-енді қалпына келіп жатқанда, бір жергілікті қытай дәрігері Ченгті толықтай емдей алады деп ойлап, көз қарашығын тесіп жібереді. Ченг енді мүлдем соқыр болды. Алайда, ауруханада Ченг Ізгі хабарды естіп, өзінің күнәкар екенін түсініп, Мәсіхке деген сенімге бет бұрды.

Ол шомылдыру рәсімінен өтуді сұрағанда, елші Джеймс Вебстер оны мұндай қадамға дайын емес екендігін айтып, біраз уақыттан кейін қайтып келуге уәде берді. Көңілі қалған Ченг бірнеше мәсіхшілік трактаттар мен газеттерді алып, туған қаласына қарай бет алады, онда ол Мәсіх туралы айтып бастайды. Алайда, адамдардың айтуы бойынша, оның өткен өмірі жаман еді ғой. Оған енді кім сене алады?

Джеймс Вебстер осы қалаға келгенде, шомылдыру рәсімінен өтуді қалайтын, шағын сенушілер тобының бар екенін біледі. Солай, бұл жерде қауым пайда болды. Оның мүшелері, Мәсіхке сенетін бір зағип адамның өзгерген өмірінің арқасында келген адамдар болды.

1900 жылы адамдардың жеккөрушілігі қоғамдық наразылыққа әкеліп соқтырды, нәтижесінде мәсіхшілер, әсіресе шетелдіктер, Боксшылардың көтерілісі ретінде белгілі болған қудалауға ұшырады. Мәсіхшілерді тұтқындау басталғанда, Ченг олардың бостандығы үшін өзін құрбан етуге келіседі. Мәсіхшілік көсемінің өлімі мәсіхшіліктің өсуіне тосқауыл қояды деген шешім қабылданып, Ченг өлім жазасына кесілді. 1900 жылдың 22 шілдесінде, оны мал тасуға арналған арбамен сол қаланың көшелерімен тасып щықты. Ол өлім орнына жеткен кезде, Ченг, балалар айтатын әнді шырқады: «Иса мені сүйеді. Киелі кітап солай дейді!». «Көктегі Әке, рухымды қабыл алшы!» - деп айқайлаған кезде, қылыш басын жұлып тастады. Сол сәтте Соқыр Ченг Құдайдың баласы болғандықтан, енді аспанда көретін болды.

Оның өзгерген өмірі - бұл оның куәлігі. Шынында да ұлы киелілер– көкте құрметті орынды алулары керек, олар көбінесе ешкімге белгісіз, ештеңемен марапатталмаған, әдетте оларды ешкім байқамайтын адамдар, бірақ олардың өмірі Исаның сүйіспеншілігін айқын көрсетеді. Бұл нағыз батырлар.